Κομματικά φέσια, οι Ιλουμινάτι και τα… καυτά καλάθια του Μπλου που καίνε τον ίδιο.

Οι έρευνες της συντακτικής μας ομάδας έδειξαν ότι το παρελθόν του Δαβίδ Μπλου, μόνο ομαλό δεν είναι. Μεγαλωμένος σε χριστιανικό μοναστήρι της ερήμου Σινά λόγω του χριστιανού πατρός του, ο μικρός Δαβίδ ήρθε σε επαφή για πρώτη φορά με το τάγμα των Ιλουμινάτι σε μικρή ηλικία. Οι μυστικιστές μοναχοί, μετά από συμφωνία για αγορά της ψυχής του Δαβίδ, του δίδαξαν πώς να ευστοχεί όποτε θέλει. Ευλογία και κατάρα μαζί το σπάνιο χάρισμα του άσου της Μακάμπι, καθώς τώρα πρέπει να καταβάλλει μεγάλη προσπάθεια για να αστοχήσει ορισμένες φορές, φοβούμενος τον αιώνιο αποκλεισμό από τα γήπεδα σε περίπτωση που ανακαλυφθεί το σπάνιο χάρισμά του. Απόρρητες πηγές του Κουλουριού από τη Χεζμπολάχ αποκαλύπτουν ότι χθες το βράδυ, ο Μπλου ακολουθούσε τις εντολές του Άβι Ρόζενμπεργκ, για την γελοιοποίηση του Παναθηναϊκού και του ελληνικού μπάσκετ.